[{"text_idx": "#000003", "text": "Rohepo\u0308o\u0308re on tegelikult elupo\u0308o\u0308re ja kliimapiibel kuluks a\u0308ra, ma\u0308rgib Raul Rebane Vikerraadio pa\u0308evakommentaaris."}, {"text_idx": "#000004", "text": "Minu seekordse kommentaari mo\u0303te on \"rohepo\u0308o\u0308rdest elupo\u0308o\u0308rdeks\". Kliima muutusesse suhtumine on o\u0303pikuna\u0308ide protsessist, kuidas inimesed o\u0303pivad uusi ohtusid. Osale on juba selge, et ees on rasked ajad, teised eitavad kategooriliselt, et u\u0308ldse midagi suurt toimub."}, {"text_idx": "#000005", "text": "Kommunikatsiooni- ja a\u0308rino\u0303ustamisagentuuri Miltton va\u0308rske uuring na\u0308itab ettevo\u0303tete suhtumist rohepo\u0308o\u0308rdesse. U\u0308le 70 protsendi ettevo\u0303tetest arvab, et Euroopa rohelepe on vajalik, aga u\u0308le 50 protsendi na\u0308eb seda mo\u0303ju siiski eelko\u0303ige kulude suurenemisega. Vajalik, aga kallis, arvavad praegu paljud."}, {"text_idx": "#000006", "text": "Kui vo\u0303tta n-o\u0308 tavainimesed, siis kohtab ka siin va\u0308ga palju skepsist. Argumendid on umbes sellised, et \"kliima soojenemine on tavaline loodustsu\u0308kkel\", \"meil pole mo\u0303tet ennast piirata, kui Hiina ja India midagi ei tee\", \"see on Bru\u0308sseli plaan\" jne. Ko\u0303ik sellised u\u0308tlused annavad hea po\u0303hjenduse mitte midagi teha ja loota jumala peale. Milttoni uuringu ja\u0308rgi on kliimateadlikumad noored ja naised, vanemad mehed on pikema juhtmega."}, {"text_idx": "#000007", "text": "Eesti on eritingimustes, kuna on meil po\u0303hjamaadega vo\u0303rreldes siiani ainsa riigina partei, mis on seadnud rohepo\u0308o\u0308rde vastase vo\u0303itluse oma strateegiaks. \"Rohepo\u0308o\u0308re on hiiglaslik pettus\", \"hinnato\u0303usude algpo\u0303hjus on rohepo\u0308o\u0308re\", \"rohepo\u0308o\u0308raselt hullunud ra\u0308kit tuleb peatada\", \"rohepo\u0308o\u0308re on 21. sajandi kommunism\". Need on ainult mo\u0303ned na\u0308ited Mart ja Martin Helme selleteemalistest so\u0303navo\u0303ttudest. Selline parteiline, mitte po\u0303lvkondlik mo\u0303tteviis on paljudele meeldiv, sest annab vo\u0303imaluse mitte midagi muuta."}, {"text_idx": "#000009", "text": "\"On va\u0308ga to\u0303ena\u0308oline, et kui midagi ette ei vo\u0303eta, siis praegu su\u0308ndivatest inimestest na\u0308eb suur osa a\u0308ra va\u0308hemalt kahekraadise muutuse.\""}, {"text_idx": "#000010", "text": "Asi siiski nii lihtne ei ole. Juba poolteist kraadi to\u0303usu toob aja jooksul kaasa miljardite inimeste elustiili muutumise. On kirjutatud sadu artikleid, mis kirjeldavad po\u0303udu, torme ja u\u0308leujutusi, mida see ko\u0303ik kaasa toob ja on juba toonud. 1,5 kraadi on muidugi parem kui kaks vo\u0303i kaks ja pool, sest selline to\u0303us teeb po\u0303rgu va\u0308ravad pa\u0308ris lahti ja muudab ko\u0303ikide elu. Praeguste tempode juures on va\u0308ga to\u0303ena\u0308oline, et kui midagi ette ei vo\u0303eta, siis praegu su\u0308ndivatest inimestest na\u0308eb suur osa a\u0308ra va\u0308hemalt kahekraadise muutuse."}, {"text_idx": "#000012", "text": "Omaaegne USA presidendikandidaat Jay Inslee u\u0308tles ilusasti, et \"me oleme esimene po\u0303lvkond, kes saab tunda kliimamuutuse to\u0303elist survet ja viimane po\u0303lvkond, kes saab selles asjas midagi ette vo\u0303tta\". See on suur vastutus ja maailm ei ole selleks ilmselt valmis. Meie samuti mitte."}, {"text_idx": "#000013", "text": "Mida teha? Minu ettekujutuse ja\u0308rgi oleme me praegu kommunikatsioonifaasis. Veendakse skeptikuid, et asi on to\u0303sisem, kui arvatakse. Ko\u0303iki a\u0308ra veenda niikuinii ei ole vo\u0303imalik, sest umbes 20 protsenti inimestest on ko\u0303igele ja igal ajal vastu, nagu u\u0308tles Robert Kennedy. Teooria ja\u0308rgi muudavad nad oma arvamust alles siis, kui suur ha\u0308da reaalselt ka\u0308es. Meil olid ju ka koroona ja Ukraina so\u0303ja vo\u0303imalikkuse eitajad."}, {"text_idx": "#000014", "text": "Iga tuhande lii pikkune teekond algab esimesest sammust, u\u0308tlevad hiinlased, ja esimene samm selles vo\u0303iks olla, et nimetame rohepo\u0308o\u0308rde oma mo\u0303tetes u\u0308mber elupo\u0308o\u0308rdeks. Seda see just on. Mitte vo\u0303itlus rikkuse kaotamise vastu, vaid elu sa\u0308ilitamise eest. Ellu ja\u0308a\u0308b see, kes na\u0308eb ohtusid kaugemalt ja praegu on nende na\u0308gemiseks viimane aeg. So\u0303na rohepo\u0308o\u0308re annab praeguses kontekstis vo\u0303imaluse su\u0308u\u0308distada kedagi teist, elu eest vo\u0303itlemise vastutus tuleb vo\u0303tta endal. See on so\u0303nade tunnetuslik vahe."}, {"text_idx": "#000017", "text": "Albert Einstein u\u0308tles, et maailma ei ha\u0308vita mitte need, kes teevad kurja, vaid need, kes vaatavad kurja midagi tegemata. Mitte midagi tegemise aeg on la\u0308bi."}, {"text_idx": "#000019", "text": "ERR.ee vo\u0303tab arvamusartikleid ja lugejakirju vastu aadressil [email protected]. O\u0303igus otsustada artikli vo\u0303i lugejakirja avaldamise u\u0308le on toimetusel."}, {"text_idx": "#000020", "text": "Po\u0303im Kama: rohepo\u0308o\u0308re vajab selget kommunikatsiooni"}, {"text_idx": "#000021", "text": "Ilona Tamm: keskkonnakaitsest rahulikult ja skeptiliselt"}, {"text_idx": "#000022", "text": "Kai Realo: rohepo\u0308o\u0308re on Eestile nii paratamatus kui ka vo\u0303imalus"}, {"text_idx": "#000023", "text": "Erik Gamzejev: valitsus ei tohi to\u0308o\u0308stuse languse suhtes u\u0308ksko\u0303ikseks ja\u0308a\u0308da"}, {"text_idx": "#000025", "text": "Kasemets: raiemahust ta\u0308htsam on see, millist metsa raiume"}, {"text_idx": "#000027", "text": "Michal: see, mis on kliimale hea, on ka rahakotile hea"}, {"text_idx": "#000028", "text": "Rene Tammist: kuidas ka Eesti saaks rohelise to\u0308o\u0308stuse kasvukavadest osa"}, {"text_idx": "#000031", "text": "Erik Gamzejev: kuidas rohepo\u0308o\u0308re a\u0308ra lo\u0308rtsida"}, {"text_idx": "#000034", "text": "Antropoloog: oleme unustanud kasvuihas majanduse ko\u0303ige olulisema sisendi"}, {"text_idx": "#000036", "text": "\"Kultuuristuudio. Arutelu\": kultuuris on sarnaselt teistele suurim rohemure energia"}, {"text_idx": "#000037", "text": "Peeter Espak: kliimakatastroof vo\u0303i usumu\u0308steerium?"}, {"text_idx": "#000039", "text": "Ilmar Raag: riigieelarve kui kompromiss ilma initsiatiivita"}, {"text_idx": "#000040", "text": "Kaarel Tarand: ku\u0308lmasurm ei kohuta"}, {"text_idx": "#000042", "text": "Helen Johanson: o\u0303pilased vajavad rohkem head karja\u0308a\u0308rino\u0303u"}, {"text_idx": "#000045", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000049", "text": "Robert Annus: va\u0308ldin kokkupuuteid eelnevate lavastuslahendustega"}, {"text_idx": "#000053", "text": "Eesti Pank: majanduskasv taastub ja\u0308rgmisel aastal"}, {"text_idx": "#000054", "text": "Sel su\u0308gisel on olnud erakordselt palju seenemu\u0308rgistusi"}, {"text_idx": "#000055", "text": "Loe ta\u0308ismahus: riigi eelarvestrateegia aastateks 2024-2027"}, {"text_idx": "#000057", "text": "Kolmapa\u0308eval la\u0308heb ilm veidi soojemaks"}, {"text_idx": "#000059", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]